ಸಾರಿಗೆ ನೌಕರರು ಮುಷ್ಕರ ವಾಪಸ್ ಪಡೆದುಕೊಳ್ಳಿ ಅನಂತ ಸುಬ್ಬರಾವ್ ಬೆಂಗಳೂರು: ಇಂದು ಯೂನಿಯನ್ ಮುಖಂಡರ ಜೊತೆಗೆ ಸಾರಿಗೆ ಸಚಿವರು ನಡೆಸಿದ ಸಭೆಯ ನಂತರ ಮಾತನಾಡಿದ ಸಾರಿಗೆ ಯೂನಿಯನ್ ಅಧ್ಯಕ್ಷ ಅನಂತ ಸುಬ್ಬರಾವ್ ಸಾರಿಗೆ ನೌಕರರು ಮುಷ್ಕರ ವಾಪಸ್ ಪಡೆದುಕೊಳ್ಳು ಎಂದು ಹೇಳಿಕೆ ನೀಡಿದ್ದಾರೆ. ಆಂಧ್ರಪ್ರದೇಶದಲ್ಲಿ ಸಾರಿಗೆ ನೌಕರರನ್ನು ಸರ್ಕಾರಿ ನೌಕರನ್ನಾಗಿಸಿಕೊಂಡು ಒಂದು ವರ್ಷ ಆಗಿದೆ. ಇದನ್ನು ಅಧ್ಯಯನ ಮಾಡಲು ಸಮಯ ಕೊಡಿ. ಸಾರಿಗೆ ನೌಕರರು ಇದರಿಂದ ಲಾಭ ಏನು ಎಂದೂ ಸಹ ಹೇಳಿಲ್ಲ. ಸರ್ಕಾರ ಹಿಂದೆ ಸರಿದರೆ ನಾವು ನಿಮ್ಮ ಜೊತೆ ನಿಂತುಕೊಳ್ಳುತ್ತೇವೆ ಎಂದು ಅನಂತ ಸುಬ್ಬರಾವ್ ಹೇಳಿದ್ದಾರೆ. ಅಲ್ಲದೇ ಸಾರಿಗೆ ನೌಕರರು ದಿಢೀರ್ ಪ್ರತಿಭಟನೆ ಮಾಡಿದ್ದಾರೆ. ಇದಕ್ಕೆ ರೈತ ಮುಖಂಡರು ಬೆಂಬಲ ನೀಡಿದ್ದಾರೆ. ಸಾರ್ವಜನಿಕರು ತಾವಾಗಿಯೇ ಹೋರಾಟ ಪ್ರಾರಂಭಿಸಿಲ್ಲ. ಕೋಡಿಹಳ್ಳಿ ಯಾವತ್ತೂ ಸಾರಿಗೆ ಇಲಾಖೆಯನ್ನು ಲೀಡ್ ಮಾಡಿಲ್ಲ ಎಂದು ಹೇಳಿದ್ದಾರೆ. ಮಾತುಕತೆ ಮೂಲಕವೇ ಸಮಸ್ಯೆಯನ್ನು ಬಗೆಹರಿಸಿಕೊಳ್ಳೋಣ. ಸ್ಟ್ರೈಕ್ ಮಾಡಿದರೆ ಏನಾಗುತ್ತೆಂದು ನೋಡಿದ್ದೀರಿ.. ಕೆಲವು ಬಾರಿ ಹೈಜಾಕರ್ಸ್ ಬಂದು ಬಿಡ್ತಾರೆ ಏನೂ ಮಾತನಾಡೋಕಾಗಲ್ಲ. ಯಾರೋ ಸ್ವಾಮಿಗಳು, ರೈತ ಮುಖಂಡರು ಕರೆ ನೀಡಿರುವ ಮುಷ್ಕರ ಇದು. ದಿಢೀರ್ ಆಗಿ ಮುಷ್ಕರ ಮಾಡುತ್ತಿದ್ದಾರೆ. ಕಾನೂನು ಬದ್ದವಾಗಿ ಅವರು ಮುಷ್ಕರಕ್ಕೆ ಕರೆಕೊಟ್ಟಿಲ್ಲ. ಹಾಗಾಗಿ ನಾವು ಮುಷ್ಕರ ನಿರತರಿಗೂ ಪ್ರತಿಭಟನೆ ಕೈ ಬಿಟ್ಟು ಕರ್ತವ್ಯಕ್ಕೆ ಮರಳುವಂತೆ ಪ್ರತಿಭಟನಾಕಾರರಿಗೂ ಮನವಿ ಮಾಡಿದ್ದೇವೆ. ಮಾತುಕತೆಗೆ ಪೂರಕವಾದ ವಾತಾವರಣವನ್ನು ಸರ್ಕಾರವೂ ನಿರ್ಮಾಣ ಮಾಡಬೇಕು. ಸಾರಿಗೆ ನೌಕರರು ಎದುರಿಸುತ್ತಿರುವ ಸಮಸ್ಯೆಗಳನ್ನೆಲ್ಲಾ ಸಚಿವರ ಗಮನಕ್ಕೆ ತಂದಿದ್ದೇವೆ. ನಮ್ಮ ಬೆಂಬಲಿಗರು ಅವರ ಪ್ರತಿಭಟನೆಯನ್ನು ಬೆಂಬಲಿಸಿದ್ದೇವೆ. ಆದರೆ ಮುಂಚೂಣಿಯಲ್ಲಿ ನಿಂತಿಲ್ಲ. ಮುಷ್ಕರಕ್ಕೆ ಕರೆ ನೀಡಿರುವ ಸಂಘಟನೆ ನಾವಲ್ಲ. ಹಾಗಾಗಿ ಮುಷ್ಕರ ನಡೆಸುತ್ತಿರುವ ಸಂಘಟನೆಗಳ ಜತೆಗೂ ಮಾತುಕತೆ ನಡೆಸುವಂತೆ ಸಲಹೆ ಮಾಡಿದ್ದೇವೆ. ಕೋಡಿಹಳ್ಳಿ ಚಂದ್ರಶೇಖರ್ ಗೆ ನಾನು ಪ್ರಶ್ನಿಸುತ್ತೇನೆ. ಅವರು ಎಷ್ಟು ದಿನ ಟ್ರೇಡ್ ಯೂನಿಯನ್ ನ ಲೀಡ್ ಮಾಡಿದ್ದಾರೆ. ಧರಣಿಯಷ್ಟೇ ಅಂತಾ ಅವರು ನಮಗೆ ಹೇಳಿದ್ದರು. ದಿಢೀರ್ ಮುಷ್ಕರ ಮಾಡಿದ್ದಾರೆ. ನಮಗೆ ಈ ಮುಷ್ಕರದ ವಿಷಯವೇ ಗೊತ್ತಿರಲಿಲ್ಲ. ಕಾರ್ಮಿಕ ಸಂಘಟನೆಗಳನ್ನು ವಿಶ್ವಾಸಕ್ಕೆ ತೆಗೆದುಕೊಂಡಿಲ್ಲ. ಆದರೆ ಸಾರಿಗೆ ನೌಕರರ ನೋವಿಗೆ ಸ್ಪಂದಿಸಿದ್ದಾರೆಂದು ಸಾರಿಗೆ ನೌಕರರು ಅವರ ಮಾತಿಗೆ ಬೆಲೆಕೊಟ್ಟಿದ್ದಾರೆ ಎಂದು ಅನಂತ ಸುಬ್ಬರಾವ್ ಹೇಳಿದ್ದಾರೆ.